**απαντήσεις στις ασκήσεις της πρώτης υποενότητας**

**1.1.** Το πρόβλημα που αντιμετώπιζαν οι γυναίκες της συγκεκριμένης πολυκατοικίας ήταν ότι εργάζονταν και δεν γνώριζαν σε ποιον να εμπιστευτούν τη φύλαξη και την εκπαίδευση των παιδιών τους. Απέναντι σε αυτό το πρόβλημα η ιδέα της αφηγήτριας ήταν να οργανωθούν και να δράσουν συλλογικά. Οι βασικές αρχές που υιοθέτησαν ήταν αυτές της αλληλεγγύης και της αμοιβαιότητας. Σύμφωνα με αυτές τις αρχές οι μητέρες των παιδιών θα εξόπλιζαν τον παιδικό σταθμό, θα προσλάμβαναν μια νηπιαγωγό και θα καθάριζαν εναλλάξ το χώρο. Κινούμενες, λοιπόν, με αυτό το σκεπτικό θα κατόρθωναν να βρουν μια λύση στο πρόβλημα το οποίο αντιμετώπιζαν. Πέραν όλων των άλλων, το κείμενο μας δίνει και ένα μήνυμα έμπρακτης συμπαράστασης και αλληλοβοήθειας και μέσα από αυτό αντιλαμβανόμαστε ότι οι δυσκολίες της καθημερινότητας είναι δυνατόν να αντιμετωπισθούν με πνεύμα αλληλεγγύης και φροντίδας του ενός για τον άλλο.

 **1.2.** Η συγγραφέας περιγράφει τη ζωή στην πόλη με μελανά χρώματα. Αρχικά, ξεκινάει με μια διαπίστωση, σύμφωνα με την οποία «*ζούμε στην εποχή του τσιμέντου και της πολυκατοικίας*». Έχοντας ως αφετηρία αυτό το δεδομένο, η συγγραφέας περιγράφει στενόχωρο το διαμέρισμα στο οποίο και η ίδια μένει. Ας σημειωθεί, μάλιστα, ότι η καταγωγή της, όπως προδίδει και το επώνυμό της, είναι από την Κωνσταντινούπολη. Στη συνέχεια απ’ όλα όσα μπορεί κάποιος να δει σε μια πολυκατοικία, η Μαρία Ιορδανίδου επιλέγει να ασχοληθεί με ένα παιδάκι. Με τη ζωή του μέσα σε ένα μπαλκόνι ασχολείται και το παρομοιάζει με φυλακισμένο αγριμάκι, για να καταδείξει πόσο πολλή ενεργητικότητα έχουν τα παιδιά και πόσο πολύ αυτή καταπνίγεται μέσα στα στενά όρια ενός διαμερίσματος και ενός μπαλκονιού.

 Η περιγραφή της συγγραφέως θα μπορούσε πολύ εύκολα να εφαρμοστεί και για τα διαμερίσματα πολλών άλλων πολυκατοικιών και πολλών άλλων συνοικιών της Αθήνας, του Πειραιά, της Θεσσαλονίκης και των υπολοίπων μεγάλων αστικών κέντρων της Ελλάδας. Δυστυχώς, παρ’ ότι έχουν περάσει αρκετές δεκαετίες από τη στιγμή κατά την οποία δημοσίευσε το βιβλίο της, όσα περιγράφονται σε αυτό ισχύουν ακόμη και σήμερα. Το ζήτημα της αναβάθμισης της ποιότητας ζωής των κατοίκων των μεγαλουπόλεων είναι ένα θέμα το οποίο ακόμη και σήμερα παραμένει εκκρεμές και η πολιτεία οφείλει, λαμβάνοντας τα σχετικά μέτρα, να το αντιμετωπίσει.

 Τέλος, όσα αναφέρει η Μαρία Ιορδανίδου μπορούν πολύ εύκολα να συσχετισθούν με όσα αναφέρει ο Σπύρος Ζαχαράτος στο τραγούδι που μελοποίησε ο Λουκιανός Κηλαηδόνης. Πράγματι, η εποχή του τσιμέντου και της πολυκατοικίας που καυτηριάζεται από την Ιορδανίδου, περιγράφεται με μελανά χρώματα και από τον Σπ. Ζαχαράτο∙ ο άνθρωπος νιώθει να πνίγεται από τη σκόνη, την υγρασία και τα δεκάξι πατώματα (ορόφους) των πολυκατοικιών. Δηλαδή, το όλο αστικό περιβάλλον με την έλλειψη χώρου πρασίνου («*δεν υπάρχουν δέντρα με φυλλώματα*» ακούμε στο τραγούδι) και την κυριαρχία του τσιμέντου και των πολυκατοικιών λειτουργούν εξίσου αποπνικτικά και για τους δύο λογοτέχνες. Μάλιστα, ο πρώτος στίχος που αποτελεί και τον τίτλο του τραγουδιού («*Στο σοκάκι που μεγάλωσες*») αποδίδει και την τραγικότητα των στιγμών, μιας και η συνοικία, το σοκάκι που μεγάλωσε κάποιος τώρα πια δεν υπάρχει και στη θέση του έχουν «*φυτρώσει*» δεκαεξαώροφες πολυκατοικίες.

 **1.3.**

 (1) της ανόδου (2) διαλέκτων (3) διέξοδο (4) εισόδους

 (5) εξόδου (6) επανόδου (7) έρημο (8) καθόδου

(9) ληκύθους (10) μεθόδους (11) μεθόριο (12) παραγράφων

(13) παράμετροι (14) περιμέτρους (15) υφηλίου (16) πανσελήνου

(17) μεγαλόνησο (18) χερσονήσου (19) χερσόνησο (20) διαγωνίων

(21) διάμετροι (22) έξοδο (23) άμμο (24) λεωφόρου

(25) μεθόδων (26) διόδου (27) ηπείρων (28) εξόδου

(29) Αβύσσου (30) ηπείρου

**1.4.** Εφόσον όλες αντιμετωπίζετε ένα κοινό πρόβλημα, τη φύλαξη και την εκπαίδευση των παιδιών σας, \_\_\_\_\_οργανωθείτε\_\_\_\_ και σκεφτείτε τι θα ήταν καλύτερο για εκείνα. Στο ισόγειο αδειάζει ένα διαμέρισμα. Λοιπόν, αφήστε τα πολλά πολλά, αναλάβετε δράση και μην εξαντλήστε άλλο με τις καθημερινές σας υποχρεώσεις!

Αρχικά, αδειάστε το χώρο αυτό απ’ ό,τι άχρηστο υπάρχει. Μετά καθαρίστε τον, φροντίστε τον, ευπρεπίστε τον, εφοδιάστε τον και με πολλά μπλοκ ζωγραφικής και μαρκαδόρους, τοποθετήστε ορισμένα κάδρα και αγοράστε καρέκλες για τα παιδιά και την νηπιαγωγό. Γενικότερα, προσαρμόστε το χώρο στα δικά σας γούστα και εξασφαλίστε ό,τι καλύτερο και οικονομικότερο για τη σωστή αγωγή των παιδιών σας!

Πριν, όμως, από αυτό μιλήστε με τους συζύγους σας και πείτε τους τα σχέδιά μας. Συνεννοηθείτε μαζί τους, για να ξέρουν και εκείνοι τι σκοπεύουμε να κάνουμε και ζητήστε και τη δική τους βοήθεια.

Είμαι σίγουρη ότι τα παιδιά σας θα ενθουσιαστούν! Προετοιμάστε τα για το σχολείο που θα τα γράψετε και νομίζω ότι η ιδέα δεν τα αφήσει αδιάφορα! Σκεφτείτε μόνο πόσους νέους φίλους θα κάνουν!

Μετά, η καθεμία από εσάς ξέρει να κάνει και κάτι συγκεκριμένο. Άννα, εσύ που είσαι μαγείρισσα σε εστιατόριο βοήθησε μας με την αγορά του εξοπλισμού της κουζίνας, Νάνσυ, αναζήτησε μια καλή νηπιαγωγό, άλλωστε δασκάλα είσαι δεν μπορεί όλο και κάποια θα ξέρεις. Βασιλική, πήγαινε στο δήμο, για να βγάλεις την άδεια λειτουργίας, Ελισάβετ, βρες ποια βιβλία θα μπουν στην βιβλιοθήκη του παιδικού σταθμού μας, Έλενα, ειδοποίησε τις μητέρες των τριγύρω πολυκατοικιών, γιατί μπορεί και αυτές να θέλουν να γράψουν τα παιδιά τους. Κτύπησε όλα τα κουδούνια και ρώτησέ τες όλες!

Αφοσιωθείτε στο στόχο μας και θα τα καταφέρουμε! Εμπρός, λοιπόν, ας μη χάνουμε καιρό! Όλες για μία και μία για όλες!

**1.5.** Εφόσον όλες αντιμετωπίζετε ένα κοινό πρόβλημα, τη φύλαξη και την εκπαίδευση των παιδιών σας, \_\_\_να οργανωθείτε\_\_\_\_ (οργανώνομαι) και να σκεφτείτε τι θα ήταν καλύτερο για εκείνα. Στο ισόγειο αδειάζει ένα διαμέρισμα. Λοιπόν, να αφήσετε τα πολλά πολλά, να αναλάβετε δράση και μην να εξαντλήστε άλλο με τις καθημερινές σας υποχρεώσεις!

Αρχικά, να αδειάσετε το χώρο αυτό απ’ ό,τι άχρηστο υπάρχει. Μετά να τον καθαρίσετε , να τον φροντίσετε, να τον ευπρεπίσετε, να τον εφοδιάσετε με πολλά μπλοκ ζωγραφικής και μαρκαδόρους, να τοποθετήσετε ορισμένα κάδρα και να αγοράσετε καρέκλες για τα παιδιά και την νηπιαγωγό. Γενικότερα, να προσαρμόσετε το χώρο στα δικά σας γούστα και να εξασφαλίσετε (εξασφαλίζω) ό,τι καλύτερο και οικονομικότερο για τη σωστή αγωγή των παιδιών σας!

 Διαπιστώνουμε, συνεπώς, πως στον σχηματισμό των δύο εγκλίσεων υπάρχουν μικρές διαφορές. Απλώς, με την Προστακτική δηλώνουμε μια προσταγή ή μια προτροπή, ενώ με την Υποτακτική εκφράζουμε μια ευχή ή μια προσδοκία την οποία έχουμε.

|  |  |  |  |  |  |  |
| --- | --- | --- | --- | --- | --- | --- |
|  | ***Αρσενικό*** | ***Θηλυκό*** | ***Ουδέτερο*** | ***Αρσενικό*** | ***Θηλυκό*** | ***Ουδέτερο*** |
| Ον. | ο επιεικής | η επιεικής | το επιεικές | οι επιεικείς | οι επιεικείς | τα επιεική |
| Γεν. | του επιεικούς | της επιεικούς | του επιεικούς | των επιεικών | των επιεικών | των επιεικών |
| Αιτ. | τον επιεική | την επιεική | το επιεικές | τους επιεικείς | τους επιεικείς | τα επιεική |
| Κλ. | επιεική | επιεική | επιεικές | επιεικείς | επιεικείς | επιεική |

|  |  |  |  |  |  |  |
| --- | --- | --- | --- | --- | --- | --- |
|  | ***Αρσενικό*** | ***Θηλυκό*** | ***Ουδέτερο*** | ***Αρσενικό*** | ***Θηλυκό*** | ***Ουδέτερο*** |
| Ο. | ο φιλομαθής | η φιλομαθής | το φιλομαθές | οι φιλομαθείς | οι φιλομαθείς | τα φιλομαθή |
| Γ. | του φιλομαθούς | της φιλομαθούς | του φιλομαθούς | των φιλομαθών | των φιλομαθών | των φιλομαθών |
| Α. | τον φιλομαθή | τη φιλομαθή | το φιλομαθές | τους φιλομαθείς | τις φιλομαθείς | τα φιλομαθή |
| Κ. | φιλομαθή | φιλομαθή | φιλομαθές | φιλομαθείς | φιλομαθείς | φιλομαθή |

|  |  |  |  |  |  |  |
| --- | --- | --- | --- | --- | --- | --- |
|  | ***Αρσενικό*** | ***Θηλυκό*** | ***Ουδέτερο*** | ***Αρσενικό*** | ***Θηλυκό*** | ***Ουδέτερο*** |
| Ο | ο θυελλώδης | η θυελλώδης | το θυελλώδες | οι θυελλώδεις | οι θυελλώδεις | τα θυελλώδη |
| Γ | του θυελλώδους | της θυελλώδους | του θυελλώδους | των θυελλωδών | των θυελλωδών | των θυελλωδών |
| Α | τον θυελλώδη | τη θυελλώδη | το θυελλώδες | τους θυελλώδεις | τις θυελλώδεις | τα θυελλώδη |
| Κ | θυελλώδη | θυελλώδη | θυελλώδες | θυελλώδεις | θυελλώδεις | θυελλώδη |

**1.7.**

(1) αγενές (2) αλλοεθνείς (3) αμελών (4) αναξιοπρεπής

(5) βαλτώδες (6) απαθών (7) διετή (8) κακοήθεις

(9) καταρρακτώδους (10) στοιχειώδεις (11) τεταρτοετών (12) πολυτελών

(13) φιλομαθείς (14) κοινωφελούς (15) μετριοπαθών (16) αφελείς

(17) επιεικών (18) ιδεώδες (19) δυσμενούς (20) θυελλωδών

(21) μεγαλειώδους (22) πνευματώδους

***1.8. ο σχηματισμός των παραθετικών των επιθέτων σε –ης***

|  |  |  |
| --- | --- | --- |
| **Θετικός** **βαθμός**ο σαφής | **Συγκριτικός βαθμός** πιο σαφής σαφέστεροςπιο σαφής σαφέστερηπιο σαφές σαφέστερο  | ***Υπερθετικός βαθμός*** σχετικός περιφραστικός μονολεκτικόςο πιο σαφής ο σαφέστεροςη πιο σαφής η σαφέστερητο πιο σαφές το σαφέστερο ***Υπερθετικός βαθμός*** σχετικός περιφραστικός μονολεκτικόςπολύ σαφής σαφέστατοςπολύ σαφής σαφέστατηπολύ σαφές σαφέστατο  |
| ***Θετικός******βαθμός*** | ***Συγκριτικός βαθμός***περιφραστικός μονολεκτικός | ***Υπερθετικός βαθμός*** σχετικός περιφραστικός μονολεκτικός |
| ο διαυγής | πιο διαυγής διαυγέστεροςπιο διαυγής διαυγέστερηπιο διαυγές διαυγέστερο | ο πιο διαυγής ο διαυγέστεροςη πιο διαυγής η διαυγέστερητο πιο διαυγές το διαυγέστερο ***Υπερθετικός βαθμός*** σχετικός περιφραστικός μονολεκτικόςπολύ διαυγής διαυγέστατοςπολύ διαυγής διαυγέστατηπολύ διαυγές διαυγέστατο |
| ***Θετικός******βαθμός*** | ***Συγκριτικός βαθμός***περιφραστικός μονολεκτικός | ***Υπερθετικός βαθμός*** σχετικός περιφραστικός μονολεκτικός |
| ο αξιοπρεπής | πιο αξιοπρεπής αξιοπρεπέστεροςπιο αξιοπρεπής αξιοπρεπέστερηπιο αξιοπρεπές αξιοπρεπέστερο | ο πιο αξιοπρεπής ο αξιοπρεπέστεροςη πιο αξιοπρεπής η αξιοπρεπέστερητο πιο αξιοπρεπές το αξιοπρεπέστερο ***Υπερθετικός βαθμός*** απόλυτος περιφραστικός μονολεκτικόςπολύ αξιοπρεπής αξιοπρεπέστατοςπολύ αξιοπρεπής αξιοπρεπέστατηπολύ αξιοπρεπές αξιοπρεπέστατο |
| ***Θετικός βαθμός***  | ***Συγκριτικός*** ***βαθμός*** | ***Υπερθετικός βαθμός*** σχετικός περιφραστικός μονολεκτικός |
| ο αμελής | πιο αμελής αμελέστεροςπιο αμελής αμελέστερηπιο αμελής αμελέστερο | ο πιο αμελής ο αμελέστεροςη πιο αμελής η αμελέστερητο πιο αμελής το αμελέστερο ***Υπερθετικός βαθμός*** απόλυτος περιφραστικός μονολεκτικόςπολύ αμελής αμελέστατοςπολύ αμελής αμελέστατηπολύ αμελής αμελέστατο |
| ***Θετικός βαθμός***  | ***Συγκριτικός*** ***βαθμός*** | ***Υπερθετικός βαθμός*** σχετικός περιφραστικός μονολεκτικός |
| ο ειλικρινής | πιο ειλικρινής ειλικρινέστεροςπιο ειλικρινής ειλικρινέστερηπιο ειλικρινές ειλικρινέστερο  | ο πιο ειλικρινής ο ειλικρινέστεροςη πιο ειλικρινής η ειλικρινέστερητο πιο ειλικρινές το ειλικρινέστερο  ***Υπερθετικός βαθμός*** απόλυτος περιφραστικός μονολεκτικόςπολύ ειλικρινής ειλικρινέστατοςπολύ ειλικρινής ειλικρινέστατηπολύ ειλικρινές ειλικρινέστατο  |
| ***Θετικός βαθμός***  | ***Συγκριτικός*** ***βαθμός*** | ***Υπερθετικός βαθμός*** σχετικός περιφραστικός μονολεκτικός |
| ο δυσμενής | πιο δυσμενής δυσμενέστεροςπιο δυσμενής δυσμενέστερηπιο δυσμενές δυσμενέστερο | ο πιο δυσμενής ο δυσμενέστεροςη πιο δυσμενής η δυσμενέστερητο πιο δυσμενές το δυσμενέστερο ***Υπερθετικός βαθμός*** απόλυτος περιφραστικός μονολεκτικός πολύ δυσμενής δυσμενέστατοςπολύ δυσμενής δυσμενέστατηπολύ δυσμενές δυσμενέστατο |
| ***Θετικός βαθμός***  | ***Συγκριτικός*** ***βαθμός*** | ***Υπερθετικός βαθμός*** σχετικός περιφραστικός μονολεκτικός |
| ο εκτενής | πιο εκτενής εκτενέστεροςπιο εκτενής εκτενέστερηπιο εκτενές εκτενέστερο | ο πιο εκτενής ο εκτενέστεροςη πιο εκτενής η εκτενέστερητο πιο εκτενές το εκτενέστερο ***Υπερθετικός βαθμός*** απόλυτος περιφραστικός μονολεκτικόςπολύ εκτενής εκτενέστατοςπολύ εκτενής εκτενέστατηπολύ εκτενές εκτενέστατο |

***1.9.*** 1. πολυτελέστερη 2. φιλομαθέστερα – αμελέστερες 3. αφελέστατες

4. δυσμενέστερος 5. επιεικέστατων 6. ανακριβέστατες

7. αυθαδέστατου 8. ακριβέστατος 9. ειλικρινέστερων

10. ασαφέστερων 11. απρεπέστατου 12. ασυνεπέστερος

13. ασφαλέστερο 14. επιεικέστατων 15. εμφανέστερη

16. αγενέστερος – κακοηθέστερος – αμελέστατος – αναξιοπρεπέστατος – απαθέστατος –

 αντιπαθέστερος

17. δημοφιλέστερος 18. διαυγέστερα – διαφανέστερα

19. ο ειλικρινέστερος 20. εκτενέστερη 21. τα διαυγέστερα

22. δυσχερέστερη 23. εκτενέστατη 24. εμπαθέστερος

25. εμφανέστερη 26. επικερδέστερη

27. των επιμελέστατων – των αμελέστατων 28. ευτυχέστερος/-η

29. οι επωφελέστερες 30. ευγενέστατων 31. ευκρινέστερη

32. ευπαθέστεροι 33. ευτυχέστατων 34. τα ευωδέστερα

35. θορυβωδέστερη 36. καταφανέστατο 37. λεπτομερέστατη

***οδηγίες προς τον/την εκπαιδευτικό – 1η υποενότητα***

Μέσα από τα κείμενα αυτής της ενότητας επιχειρούμε να προσεγγίσουμε τη ζωή στην πόλη, χωρίς παράλληλα να αμελούμε και τη μελέτη των γραμματικών φαινομένων που πρέπει να διδαχθούν. Αρχικά, δίνουμε ένα κείμενο από το πολύ ενδιαφέρον και ευπώλητο βιβλίο της Μαρίας Ιορδανίδου. Η επιλογή έγινε, διότι αφενός μεν θέλουμε να δώσουμε έμφαση στο συνθήκες που επικρατούν στα περισσότερα διαμερίσματα των σύγχρονων μεγαλουπόλεων (απομόνωση, συνωστισμός, αποπροσωποίηση κ.ά.) και αφετέρου δε επιδιώκουμε να φέρουμε στο φως της αρχές της αλληλεγγύης και της έμπρακτης συμπαράστασης ως μεθόδων λύσης των προβλημάτων της καθημερινότητας. Με τα δύο πρώτα ερωτήματα στην εκπλήρωση αυτών των στόχων αποβλέπουμε. Το τραγούδι των Σπ. Ζαχαράτου και Λουκιανού Κηλαηδόνη σε ερμηνεία της Άλκηστης Πρωτοψάλτη μπορεί να αναζητηθεί στο διαδίκτυο και να ακουστεί στην τάξη.

Πέραν τούτου, ιδιαίτερη έμφαση δίνεται και στα γραμματικά φαινόμενα τα οποία τα προσεγγίζουμε όσο το δυνατόν πιο επικοινωνιακά. Αρχικά, δίνονται τα κλιτικά τους υποδείγματα και εν συνεχεία μια πλειάδα προτάσεων στις οποίες οι μαθητές και οι μαθήτριες θα πρέπει να συμπληρώσουν το σωστό τύπο. Αυτά, λοιπόν, ισχύουν για την ερώτηση 1.3 στις οποία αναλύονται *τα ουσιαστικά θηλυκού γένους σε –ος*. Δίνουμε πολλά παραδείγματα, λόγω του βαθμού δυσκολίας τον οποίο έχουν.

Ακόμα, με τις ασκήσεις 1.4 και 1.5 αποσκοπούμε στην επικοινωνιακή προσέγγιση της Υποτακτικής και της Προστακτικής έγκλισης. Ειδικά με την άσκηση 1.5. οι μαθητές και οι μαθήτριες θα πρέπει να διαπιστώσουν τις μικρές διαφορές που υπάρχουν στον σχηματισμό των δύο αυτών εγκλίσεων.

 Το φύλλο εργασίας ολοκληρώνεται με μια εκτενέστατη αναφορά στα επίθετα σε -ης. Προέβημεν σε αυτή την αναλυτική προσέγγιση, λόγω του ιδιαιτέρως αυξημένου βαθμού δυσκολίας τον οποίο έχουν τα συγκεκριμένα επίθετα. Έτσι, εδώ θα βρούμε κατά έναν ισορροπημένο τρόπο παράθεση τόσο της θεωρίας όσο και της πρακτικής. Ειδικότερα, δίνεται το κλιτικό υπόδειγμα των επιθέτων αυτών και εν συνεχεία οι μαθητές καλούνται να κλίνουν τρία επίθετα στον παραδειγματικό άξονα και ασφαλώς να συμπληρώσουν προτάσεις οι οποίες περιέχουν πολλά από τα επίθετα της κατηγορίας αυτής. Εν συνεχεία, παρατίθενται όσο πιο αναλυτικά γίνεται τα σχετικά με τα παραθετικά αυτών των επιθέτων. Είναι αυτονόητο ότι θα πρέπει να αξιοποιηθούν τα παραδείγματα για το επίθετο *επιεικής* που δίνονται στις υποσημειώσεις και ότι ο/η εκπαιδευτικός θα πρέπει να αναφέρεται σε πολλά επιπλέον παραδείγματα κάθε φορά που οι μαθητές του καλούνται να σχηματίσουν τα παραθετικά των υπολοίπων επιθέτων.

Το φύλλο εργασίας ολοκληρώνεται με μια απαιτητική άσκηση στην οποία οι μαθητές και οι μαθήτριες θα πρέπει να συμπληρώσουν τα κενά με τα επίθετα που δίνονται είτε στον συγκριτικό είτε στον υπερθετικό βαθμό. Προς διευκόλυνσή τους έχει αναγραφεί ένας πίνακας με τον αδρομερή σχηματισμό των επιθέτων αυτών. Κρίνουμε ότι αυτό το υπόδειγμα θα επιτρέψει στους μαθητές και στις μαθήτριες να σχηματίσουν ευχερέστερα αυτά τα ομολογουμένως δύσκολα παραθετικά. Ωστόσο, στη δεύτερη σελίδα του φύλλου εργασίας δεν υπάρχει αυτός ο πίνακας, οπότε οι μαθητές θα πρέπει να συνεχίσουν την επίλυση της άσκησης χωρίς να ανατρέχουν στη προηγούμενη σελίδα.

Με αυτό το υλικό, συνεπώς, μεθοδεύουμε τη διδασκαλία μας.